CELEX: 52000PC0614
Language: fi
Date: 2000-10-03
Title: Ehdotus neuvoston päätös luvan antamisesta Italialle soveltaa alennettua valmisteverokantaa tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdan kohdassa tarkoitetun menettelyn mukaisesti

Avis juridique important

|

52000PC0614

Ehdotus neuvoston päätös luvan antamisesta Italialle soveltaa alennettua valmisteverokantaa tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdan kohdassa tarkoitetun menettelyn mukaisesti  /* KOM/2000/0614 lopull. */  

Ehdotus NEUVOSTON PÄÄTÖS luvan antamisesta Italialle soveltaa alennettua valmisteverokantaa tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisesti(komission esittämä)PERUSTELUTKivennäisöljyjen valmisteverojen rakenteiden yhdenmukaistamisesta annetun neuvoston direktiivin 92/81/ETY [1] 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön verovapautuksia tai veronalennuksia tiettyihin erityispolitiikkoihin liittyvistä syistä.[1]  EYVL L 316, 31.10.1992, s. 12. direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Italian viranomaiset ovat ilmoittaneet komissiolle haluavansa vapauttaa veden ja dieselöljyn stabiiliin emulsioon sekä veden ja raskaan polttoöljyn emulsioon sisältyvän veden valmisteverosta. Veden ja dieselöljyn emulsiota käytetään moottoripolttoaineena sekä lämmityspolttoaineena. Veden ja raskaan polttoöljyn emulsiota käytetään lämmityspolttoaineena ja teollisiin tarkoituksiin.Direktiivin 92/81/ETY 2 artiklan 2 ja 3 kohdan mukaan veden ja kivennäisöljyn emulsioon sisältyvä vesi on valmisteveron alaista, jos emulsiota käytetään lämmityspolttoaineena tai moottoripolttoaineena. Emulsioon sisältyvä vesi ei kuitenkaan vaikuta energian päästöön vaan edistää polttoaineen palamista vähentäen näin ollen epäpuhtauksien päästöjä. Italian viranomaiset haluavat näin ollen vapauttaa veden osuuden verosta.Italia pyytää näin ollen lupaa saada vapauttaa veden ja dieselöljyn emulsioon ja veden ja raskaan polttoaineen emulsioon sisältyvä vesi valmisteverosta 1. lokakuuta 2000 alkaen. Tiettynä erityispolitiikkoihin liittyvänä syynä on varmistaa tasapuolisen ja kohtuullisen veron kantaminen ja kannustaa ympäristöä säästävän polttoaineen käyttöön. Kaikki näiden polttoaineiden siten eriytetyt valmisteverokannat ovat direktiivissä 92/82/ETY [2] säädettyjen valmisteverojen vähimmäismäärien mukaiset.[2]  EYVL L 316, 31.10.1992, s. 19. direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).Pyynnöstä on direktiivin 92/81/ETY säännösten mukaisesti ilmoitettu muille jäsenvaltioille.Direktiivissä 92/81/ETY säädetään, että komissio tarkastelee verovapautuksia ja veronalennuksia säännöllisesti. Jos komissio katsoo, ettei näitä verovapautuksia tai veronalennuksia enää voida soveltaa kilpailun tai sisämarkkinoiden toiminnan vääristymisen vuoksi taikka yhteisön ympäristönsuojelupolitiikkaan liittyvistä syistä, se tekee neuvostolle aiheelliset ehdotukset.Tätä poikkeusta on joka tapauksessa komission ehdotuksen perusteella tarkasteltava uudelleen viimeistään 31. joulukuuta 2005, jolloin tällä päätöksellä annetun luvan voimassaolo päättyy. Neuvosto arvioi tilannetta komission ehdotuksen perusteella ja päättää, onko tämän päätöksen 1 artiklalla annettu lupa syytä peruuttaa vai olisiko sitä muutettava tai olisiko se vahvistettava uudelleen.EhdotusNEUVOSTON PÄÄTÖSluvan antamisesta Italialle soveltaa alennettua valmisteverokantaa tiettyihin erityistarkoituksiin käytettäviin kivennäisöljyihin direktiivin 92/81/ETY 8 artiklan 4 kohdassa tarkoitetun menettelyn mukaisestiEUROOPAN YHTEISÖJEN NEUVOSTO, jokaottaa huomioon Euroopan yhteisön perustamissopimuksen,ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY [3] ja erityisesti sen 8 artiklan 4 kohdan,[3]  EYVL L 316, 31.10.1992, s. 12. direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).ottaa huomioon komission ehdotuksen,sekä katsoo seuraavaa:(1) Direktiivin 92/81/ETY 8 artiklan 4 kohdan mukaan neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyjen osalta vapautuksia valmisteverosta tai valmisteveron alennuksia tiettyihin erityispolitiikkoihin liittyvistä syistä.(2) Italian viranomaiset ovat ilmoittaneet komissiolle haluavansa vapauttaa veden ja dieselöljyn stabiiliin emulsioon sekä veden ja raskaan polttoöljyn emulsioon sisältyvän veden valmisteverosta. Veden ja dieselöljyn emulsiota käytetään moottoripolttoaineena sekä lämmityspolttoaineena. Veden ja raskaan polttoöljyn emulsiota käytetään lämmityspolttoaineena ja teollisiin tarkoituksiin.(3) Direktiivin 92/81/ETY 2 artiklan 2 ja 3 kohdan mukaan veden ja kivennäisöljyn emulsioon sisältyvä vesi on valmisteveron alaista, jos emulsiota käytetään lämmityspolttoaineena tai moottoripolttoaineena. Emulsioon sisältyvä vesi ei kuitenkaan vaikuta energian päästöön vaan edistää polttoaineen palamista vähentäen näin ollen epäpuhtauksien päästöjä. Italian viranomaiset haluavat näin ollen vapauttaa veden osuuden verosta.(4) Muille jäsenvaltioille on ilmoitettu asiasta.(5) Komissio ja kaikki jäsenvaltiot ovat yhtä mieltä siitä, että veden ja dieselöljyn emulsioon sekä veden ja raskaan polttoöljyn emulsioon sisältyvän veden vapauttaminen valmisteverosta ei aiheuta kilpailun vääristymistä eikä häiritse sisämarkkinoiden toimintaa.(6) Tämä päätös ei kuitenkaan rajoita Euroopan yhteisön perustamissopimuksen 87 ja 88 artiklan mukaisesti toteutettavien valtiontukia koskevien menettelyjen soveltamista, eikä se kumoa jäsenvaltioille esitettyä vaatimusta ilmoittaa komissiolle mahdollisista valtiontukitapauksista perustamissopimuksen 88 artiklan mukaisesti.(7) Komissio tarkastelee säännöllisesti veronalennuksia ja verovapautuksia varmistaakseen, etteivät ne vääristä kilpailua tai sisämarkkinoiden toimintaa tai ole ristiriidassa yhteisön ympäristönsuojelupolitiikan kanssa.(8) Tasapuolisen ja kohtuullisen veron kantamiseksi ja ympäristöä säästävien polttoaineiden käytön edistämiseksi Italia on pyytänyt lupaa saada vapauttaa veden ja dieselöljyn emulsioon sekä veden ja raskaan polttoaineen emulsioon sisältyvä vesi valmisteverosta 1. lokakuuta 2000 alkaen.(9) Kaikki näiden polttoaineiden siten eriytetyt valmisteverokannat ovat direktiivissä 92/82/ETY [4] säädettyjen valmisteverojen vähimmäismäärien mukaiset.[4]  EYVL L 316, 31.10.1992, s. 19. direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).(10) Neuvosto tarkastelee tätä päätöstä uudelleen komission ehdotuksen perusteella viimeistään 31 päivänä joulukuuta 2005, jolloin tällä päätöksellä annetun luvan voimassaolo päättyy,ON TEHNYT TÄMÄN PÄÄTÖKSEN:1 artiklaNeuvoston direktiivin 92/81/ETY 8 artiklan 4 kohdan mukaisesti Italialle annetaan lupa soveltaa eriytettyjä valmisteverokantoja veden ja dieselöljyn emulsioihin sekä veden ja raskaan polttoaineen emulsioihin 1 päivästä lokakuuta 2000 31 päivään joulukuuta 2005, jos eriytetyt valmisteverokannat ovat kivennäisöljyjen valmisteverojen määrien lähentämisestä 19 päivänä lokakuuta 1992 annetussa neuvoston direktiivissä 92/82/ETY [5] säädettyjen velvoitteiden ja erityisesti sen 5 ja 6 artiklassa säädettyjen valmisteverojen vähimmäismäärien mukaiset.[5]  EYVL L 316, 31.10.1992, s. 19. direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).2 artiklaTämä päätös on osoitettu Italialle.Tehty BrysselissäNeuvoston puolestaPuheenjohtaja